பிதாவே, அவர்களுக்காக நான் என்னைத்தானே பரிசுத்தமாக்குகிறேன்

~~~~~~~

செய்தி: ஆட்டுக்குட்டியும் புறாவும், 60-0805

~~~~~~~

49. புறாவும் ஆட்டுக்குட்டியும்... நீங்கள் கவனமாய் கேட்டுக் கொண்டிருக்கையில், என்னால் சிந்தித்துப் பார்க்கக்கூடிய தலைசிறந்த வேதவாக்கியங்களில் ஒன்றுண்டு, அது இயேசு, ‘பிதாவே (அதைக் குறித்து சிந்தித்துப் பாருங்கள்), பிதாவே, அவர்களுக்காக நான் என்னைத்தானே பரிசுத்தமாக்குகிறேன்’ என்று கூறின போதுதான். அதைக் குறித்து சிந்தியுங்கள். ‘பிதாவே, அவர்களுக்காக நான் என்னைத்தானே பரிசுத்தமாக்குகிறேன்.’ அவர் என்ன செய்து கொண்டிருந்தார்? திருஷ்டாந்தத்தை அமைத்துக் கொண்டிருந்தார்; அவர் ஒரு ஆட்டுக்குட்டியாக இருந்தார். அவர் என்ன செய்தார்? அவர் தமக்கு சொந்தமாக ஒரு வீட்டைக் கொண்டிருக்க உரிமை இருந்தது; அவர் ஒரு மனிதராக இருந்தார். விவாகம் பண்ண அவருக்கு உரிமை இருந்தது; அவர் ஒரு மனிதராக இருந்தார். நல்ல ஆடைகளை உடுத்த அவருக்கு உரிமை இருந்தது; அவர் ஒரு-ஒரு மனிதராக இருந்தார். ஆனால் அவர் தம்மைத்தாமே பரிசுத்தமாக்கிக் கொண்டார்; அவர் விட்டுக்கொடுத்து விட்டார். தூதர்களுடைய ஒரு இசைக்குழுவோடு கூட, ஒரு முழு அந்தஸ்துடைய மனிதராக, மகிமையின் தாழ்வாரங்களிலிருந்து இறங்கி வர அவரால் முடியும் - அதைச் செய்ய அவரால் முடியும். நிச்சயமாக. ஆனால் அவர் தம்மைத்தாமே பரிசுத்தமாக்கிக் கொண்டார்.

அவர் குறைந்தது எங்கேயாவது உள்ள ஒரு சுத்தமான அருமையான படுக்கையில் பிறந்திருக்க முடியும், ஆனால் அவர் இரவலுக்கு வாங்கிய முன்னணையிலே, எரு குவியலின் மேலிருந்த ஒரு முன்னணையிலே தான் பிறந்தார். ஆனால் அவர் தம்மைத்தாமே பரிசுத்தமாக்கிக் கொண்டார். ஏன்? அவர் அந்த ஆட்டுக்குட்டியாக இருந்தார். பாருங்கள், நண்பர்களே, ஒவ்வொருவருக்கும் தனித்தனியாக அக்கறை எடுத்துக்கொள்ளும் மார்க்கங்களுக்கும் (assembly line religions) மற்றும் அதைப் போன்றவைகளுக்கும் நாம் திரும்பிச்செல்ல வேண்டியிருக்கிறது, நாம் பெற்றுக் கொண்டிருக்கிற இந்தக் காரியங்கள் எல்லாம் உண்மையான காரியங்களிலிருந்து தூரமாக இருக்கின்றன. உங்களைத்தானே தாழ்மைப்படுத்திக் கொள்ளுங்கள். தாழ்மையாக இருங்கள்: ‘கர்த்தாவே, என்னைப் பரிசுத்தப்படுத்தும்.’

50. உலகம் முழுவதும் சுவிசேஷத்தை எடுத்துக்கொண்டு போகவிருந்த சில மனிதர்களுக்கு, பன்னிரண்டு பேருக்கு இயேசு பயிற்சியளித்துக் கொண்டிருந்தார். எனவே அவர் ஒரு பரிசுத்தமாக்கப்பட்ட ஜீவியத்தைச் செய்து, அவர்களினிமித்தமாக உலகப்பிரகாரமான ஒவ்வொரு இன்பத்தையும் விட்டுக்கொடுத்து விட்டார். நாம் தேவனிடம் வழிநடத்த முயற்சித்துக் கொண்டிருக்கிற, வெளிப்புற உலக ஜனங்களின் நிமித்தமாக, நாம் நம்முடைய உலகப்பிரகாரமான ஆடை அலங்காரத்தையும், நம்முடைய உலகப்பிரகாரமான இன்பங்களையும், மற்றும் அதைப் போன்ற காரியங்களையும் விட்டுக்கொடுத்து விட வேண்டும். புறா இன்றிரவு உள்ளே வரட்டும். உங்களை நீங்களே பரிசுத்தமாக்கிக் கொள்ளுங்கள், உண்மையான விசுவாசத்தின் புறா உள்ளே வந்து, தம்முடைய வாசஸ்தலத்தை எடுத்துக்கொள்வாராக.

\*\*\*\*\*