வெளியரங்கமாய் பலனளிப்பார்

~~~~~~~

செய்தி: ஏவப்படுதல், 56-0128

~~~~~~~

46. இப்பொழுது, எலியா அந்தப் படுக்கையின் மேல் படுத்து, இளைப்பாறிக் கொண்டிருக்கையில், அப்போது ஆவியானவர் அவனிடம் வந்து, ‘இந்த எல்லா தயவுக்காகவும் நாங்கள் அவளுக்கு என்ன செய்ய வேண்டுமென்று அந்த சூனேமிய ஸ்திரீயிடம் போய்க் கேள்’ என்று கூறினார்.

இப்பொழுது, நீங்கள் தேவனிடமிருந்து தயவைக் கண்டடைய விரும்பினால், தேவனிடம் நல்லமுறையில் நடந்து கொள்ளுங்கள். அவரிடம் வாருங்கள். நீங்கள் ஒரு பாவியாக இருந்து, சுகமடைய விரும்பினால், முதலில் வந்து அவருக்கு உங்கள் வாழ்க்கையைக் கொடுத்து விடுங்கள். நீங்கள் வெறுமனே ஒரு சபை அங்கத்தினராக இருந்து, ஒரு கிறிஸ்தவனாக இருக்க விரும்பினால், முதலில் கிறிஸ்துவிடம் வாருங்கள், முதலில் அவரிடம் வந்து, அதன்பிறகு நீங்கள் ஒரு சபை அங்கத்தினனாக இருக்கலாம்.

எனவே, பாருங்கள், எலியா இளைப்பாறும்படியான ஒரு இடத்தைக் கண்டுபிடித்தான், அப்போது ஆவியானவர் அவன்மேல் வந்தார்; அவன், ‘இந்த ஸ்திரீக்காக நாம் என்ன செய்யலாம் என்று போய்ப் பார். நான் சேனாதிபதியினடத்திலாவது, இராஜாவினிடத்திலாவது பேச வேண்டுமா? வேறு வார்த்தைகளில் சொன்னால், நான் அவர்களைக் காணும்படி அவர்களிடம் சென்றிருக்கிறேன். நான் அவர்களுக்காவும் மற்றவர்களுக்காகவும் ஜெபித்திருக்கிறேன், நான் அவர்களுக்கு நன்கு அறிமுகமானவன். நான் அவர்களிடம் பேச வேண்டுமா?’ என்றான்.

அதற்கு அவளோ, ‘இல்லை, நான் என்னுடைய ஜனங்கள் மத்தியில் வாசம் பண்ணுகிறேன். நான் ஒரு புறஜாதி, ஆகையால் எனக்கு மிக அதிகமில்லை, ஆனால் நான்...’ என்றாள்.

பாருங்கள் இப்பொழுது, நிறைய ஜனங்கள், நீங்கள் கர்த்தருக்காக ஏதாவது செய்யும் போது, ஓ, நீங்கள் அதைக் குறித்து தாரை ஊதுவதற்கு விரும்புகிறீர்கள், நீங்கள் அவ்வாறு செய்ய விரும்புகிறீர்கள். பாருங்கள்? ‘சபையில் அந்த அருமையான ஜன்னல்கள் இருக்க யார் காரணம் தெரியுமா? இதற்கு யார் காரணம் தெரியுமா? உங்களுக்குத் தெரியுமா, அதைச் செய்தது நான் தான்.’

நீங்கள் அதைச் செய்யும்போது, அதை உங்களுக்குள்ளேயே வைத்திருங்கள். இயேசு அவ்வண்ணமாகக் கூறியுள்ளார். ‘நீ தர்மஞ்செய்யும்போது, மனுஷர் முன்பாக தாரை ஊதுவியாதே, ஏனென்றால் அப்போது நீ அவர்களாலே உன் பலனை அடைந்து தீர்ந்து விடுவாய். ஆனால் ஊதி... ஆனால் உன் இருதயத்திலேயே அதை மறைத்து வைத்து விடு, அப்போது, நான் - அந்தரங்கத்தில் பார்க்கிறவர், உனக்கு வெளிப்படுத்தி, வெளியரங்கமாய் உனக்கு பலனளிப்பார்.’

\*\*\*\*\*