வருகிறவர் நீர்தானா? வேறொருவர் வரக்காத்திருக்க வேண்டுமா?

ARE YOU THE ONE TO COME? OR DO WE LOOK FOR ANOTHER?

~~~~~~~~~~~~~

அத்தருணத்தில் காவலிலிருந்த யோவான் கிறிஸ்துவின் கிரியைகளைக் குறித்துக் கேள்விப்பட்டு, தன் சீஷரில் இரண்டு பேரை அழைத்து:

வருகிறவர் நீர்தானா, அல்லது வேறொருவர் வரக்காத்திருக்க வேண்டுமா? என்று அவரிடத்தில் கேட்கும்படி அனுப்பினான்.

இயேசு அவர்களுக்குப் பிரதியுத்தரமாக: நீங்கள் கேட்கிறதையும் காண் கிறதையும் யோவானிடத்தில் போய் அறிவியுங்கள்;

குருடர் பார்வையடைகிறார்கள், சப்பாணிகள் நடக்கிறார்கள், குஷ்ட ரோகிகள் சுத்தமாகிறார்கள், செவிடர் கேட்கிறார்கள், மரித்தோர் எழுந்திருக் கிறார்கள், தரித்திரருக்குச் சுவிசேஷம் பிரசங்கிக்கப்படுகிறது.

(மத்தேயு 11:2-5)

அன்றொரு இரவில் வரலாற்றிலேயே மிக வேகமாகச் சென்ற மகத்தான துரித செய்தி (News flash, Greatest In History) என்ற தலைப்பின் பேரில் நான் பிரசங்கித்துக் கொண்டிருந்த போது. வயதுசென்ற யோவான் தீர்க்கதரிசியின் கண்கள் - தீர்க்கதரிசியாகிய யோவானின் கண்கள் திரையிடப்பட்டிருந்தன. அவன் – அவன் எலியாவின் ஆவியைக் கொண்டவனாயிருந்தான். எலியாவும் சூரைச் செடியின் கீழிருந்த போது, நிலைகுலைந்து மனமுறிவு (breakdown) கொண்டவனாயிருந்தான். யோவானோ சிறைச்சாலையில் இருந்தபோது, மனமுறிவு கொண்டவனாயிருந்தான்.

யோவான் மிகவும் கண்டிப்பான, உரத்த சத்தமாய் பேசின ஒரு தீர்க்கதரிசியாவான். அவனுடைய பேச்சு எப்பொழுதும் படபடப்பாக இருக்கும். பிறகு அவனுடைய கழுகு கண்களானது திரையிடப்பட்டிருந்தன. அவன், ‘நான் தவறாகக் கூறிவிட்டேனா என்று போய்ப் பாருங்கள். அந்த அவர் – அவர் தானா? அல்லது நாம் வேறொருவருக்குக் காத்திருக்க வேண்டுமா என்று இயேசுவிடம் கேளுங்கள்’ என்று கூறினான். அப்பொழுது இயேசு அவனுக்கு ‘சிறைச்சாலையில் இருக்கும்போது பொறுமையாய் இருப்பது எப்படி?’ அல்லது அதைப்போன்ற எந்தவொரு புத்தகத்தையும் கொடுத்தனுப்பவில்லை. அவர் என்ன கூறினார்? அவர் அவனிடம் (யோவானின் சீஷர்களிடம்) என்ன கூறினார்?

அவர், ‘நீங்கள் இங்கேயே தங்கியிருந்து இந்த பிற்பகல் நடக்கவிருக்கின்ற கூட்டத்தைப் பாருங்கள், பிறகு புறப்பட்டுப்போய் யோவானிடம் காண்பியுங்கள்’ என்றார். சப்பாணிகள் நடக்கிறார்கள், குருடர் பார்வையடைகிறார்கள்... யோவான் பிரசங்கித்த சுவிசேஷமானது, மேசியா வரப்போகின்றார் என்றும், தூற்றுக்கூடை அவர் கையில் இருக்கிறது, அவர் தமது களத்தை நன்றாய் விளக்கி, பதரையோ அவியாத அக்கினியில் நிச்சயமாக சுட்டெரிப்பார் என்றான்.

ஆனால் அவர் வந்தபோதோ, அவர் ஒரு சிறிய தாழ்மையான நபராக இருந்தார். மிகவும் தாழ்மையான மற்றும் கீழான நிலை. யோ... அவர் எப்படியாக இருப்பார் என்று யோவான் நினைத்ததற்கு அது ஒத்துப்போகவில்லை. ஆனால் அவர், ‘நான் (என்) கால அட்டவணையின்படி சரியாக இயங்கிக்கொண்டிருக்கிறேன் என்று யோவானிடம் நீங்கள் போய்க் கூறுங்கள். எல்லாம் சரியாக இருக்கிறது. எல்லா காரியமும் சரியாக இருக்கிறது’ என்று கூறினார்.

ஆவிக்குள்ளாகச் செல்லுதல், 61-0428, பத்தி எண் 42

அத்தருணத்தில் காவலிலிருந்த யோவான் கிறிஸ்துவின் கிரியைகளைக் குறித்துக் கேள்விப்பட்டு, தன் சீஷரில் இரண்டு பேரை அழைத்து:

வருகிறவர் நீர்தானா அல்லது வேறொருவர் வரக்காத்திருக்க வேண்டுமா? என்று அவரிடத்தில் கேட்கும்படி அனுப்பினான். (யோவானின் கழுகு கண்கள் அவன் காவலிலிருந்த போது மறைக்கப்பட்டு விட்டன. பாருங்கள்?)

இயேசு அவர்களுக்குப் பிரதியுத்திரமாக: நீங்கள் கேட்கிறதையும் காண்கிறதையும் யோவானிடத்தில் போய் அறிவியுங்கள். (‘யோவான் ஒரு தீர்க்கதரிசி. என்ன நடக்கிறதென்று அவன் – அவன் கேள்விப்பட்டால், நான் யாரென்பதை அறிந்து கொள்வான்.’ பாருங்கள்? அவர் சொன்னார்...)

கண்டும் காணாதது போல் விடப்படுகிற ஒரு உண்மையான அடையாளம், நவம்பர் 12, 1961, பத்தி எண் 240

அத்தருணத்தில் காவலிலிருந்த யோவான் கிறிஸ்துவின் கிரியைகளைக் குறித்துக் கேள்விப்பட்டு, தன் சீஷரில் இரண்டு பேரை அழைத்து: வருகிறவர் நீர்தானா, அல்லது வேறொருவர் வரக்காத்திருக்க வேண்டுமா? என்று அவரிடத்தில் கேட்கும்படி அனுப்பினான்.

அந்த தீர்க்கதரிசியின் தெளிவற்ற நிலைமையைப் பாருங்கள்? ஏதோவொன்று சம்பவிக்கப்போகின்றது என்று அவன் அறிந்திருந்தான், ஆனால் அது எங்கே இருக்கிறது என்று அவன் நிச்சயமற்றவனாக இருந்தான். பாருங்கள்? என்ன நடந்து கொண்டிருந்தது என்று பாருங்கள், அவன் அவருடைய வருகையை அறிவித்த பின் ‘வருகிறவர் நீர்தானா?’ என்றான்.

கேள்விகளும் பதில்களும், COD 2:15, மே 27, 1962, பத்தி எண் 168, 169

யோவானால் அதைப் புரிந்து கொள்ள முடியவில்லை, எனவே வருகிறவர் அவர் தானா என்று கண்டுகொள்ளும்படி அவன் தன் சீஷர்களில் சிலரை இயேசுவிடம் அனுப்பினான். இயேசுவுக்கு அது என்ன ஒரு மரியாதை கேடு! அத்தீர்க்கதரிசி தண்ணீரில் தேவனுடைய வார்த்தையோடு நின்று கொண்டு, ‘அவரை நான் அறிந்திருக்கிறேன், ஏனெனில் பரிசுத்த ஆவியானவர் வானத்திலிருந்து புறாவைப் போல் அவர் மேலிறங்கி அவருக்குள் செல்வதைக் கண்டேன். ‘இதோ என் நேசகுமாரன்’ என்று வானத்திலிருந்து உண்டான ஒரு சத்தத்தையும் கேட்டேன்’ என்றெல்லாம் சொல்லி விட்டு, ‘உண்மையாகவே வருகிறவர் நீர்தானா? அல்லது – அல்லது – அல்லது வேறொருவர் வரக் காத்திருக்க வேண்டுமா? என்று அவரிடம் போய்க் கேளுங்கள்’ என்றான்.

அவன் சிறையில் எப்படி நடந்து கொள்ள வேண்டும், எந்த சபையை அவன் சேர்ந்திருக்க வேண்டும் என்பதைக் குறித்த ஒரு புத்தகத்தை இயேசு அவனுக்கு ஒருபோதும் அனுப்பி வைக்கவில்லை. ஆனால் அவர் யோவானின் சீஷர்களிடம், ‘இங்கு சிறிது நேரம் தங்கியிருந்து என்ன நடக்கிறதென்று பார்த்து விட்டு, அதன் பிறகு நீங்கள் கண்டவைகளையும் செய்யப்பட்ட காரியங்களையும் யோவானிடம் போய்ச் சொல்லுங்கள்’ என்றார். ஏனெனில் அவர் செய்த கிரியைகளே அவரை மேசியா, தேவனுடைய குமாரன் என்று உறுதிப்படுத்துகின்றன. ‘என்னிடத்தில் இடறலடையாதிருக்கிறவன் எவனோ அவன் பாக்கியவான்’ (மத்தேயு 11:6).

உன் சுயபுத்தியின் மேல் சாயாதே, ஜனவரி 20, 1965, பத்தி எண் 98, 99

இன்றுள்ள பெந்தெகோஸ்தே சபையிடம் நான் கண்டுபிடித்த மிகப்பெரிய பிரச்சனை என்னவென்று உங்களுக்குத் தெரியுமா? அவர்களுடைய ஸ்தானம் என்னவென்று அவர்களுக்குத் தெரிவதில்லை. நீங்கள் தேவனுடைய குமாரரும் குமாரத்திகளுமாயிருக்கிறீர்கள். அநேக சமயங்களில் நீங்கள் மகத்தான ஏதோவொன்று வருவதற்காக எதிர்பார்த்துக் கொண்டிருக்கிறீர்கள், ஆனால் உங்களுக்கு அருளப்பட்ட அந்த மிகப்பெரிய காரியத்தை நீங்கள் ஏற்கனவே பெற்று விட்டீர்கள்.

எதிர்பார்ப்புகள், 53-0507, பத்தி எண் 15

கிறிஸ்தவ நண்பர்களே, இப்பொழுது கவனியுங்கள். நீங்கள் தொலைதூரத்திலுள்ள ஏதோவொன்று வருகிறதற்காக எதிர்பார்த்துக் கொண்டிருக்கிறீர்கள். நீங்கள் நீண்ட காலத்துக்கு முன்புள்ள ஏதோவொன்றிற்காக இவ்விதமாக எதிர்நோக்கியிருக்கிறீர்கள். அவ்வாறு செய்யாதீர்கள். அது சரியாக இப்பொழுதே இங்குள்ளது, சரியாக இப்பொழுதே இங்கேயுள்ளது. நீங்கள் எப்பொழுதும் காணும் விதமாகவே... நீங்கள் அதிக அளவில் அதைக் காணலாம், அது மாத்திரமே, ஆனால் பரிசுத்த ஆவியானவர் இப்பொழுது இங்கேயிருக்கிறார், அவர் தம்முடைய உயிர்த்தெழுதலில் கர்த்தராகிய இயேசு கிறிஸ்துவாக இங்கிருக்கிறார்.

சாட்சி, 53-1129 E, பத்தி எண் 39

நேசமுடைய இயேசு கிறிஸ்து சரியாக உங்கள் அருகில் இருக்கும் போதே, நீங்கள் தொலைதூரத்திலுள்ள ஏதோவொன்றை எதிர்நோக்கிக் கொண்டிருக்கிறீர்கள் – இது குருட்டு பழக்கவழக்கத்தைப் பின்பற்றும் சுபாவமாகும். அது உண்மை. அவர் சரியாக... இருக்கிறார். இந்த வெளிச்சமானது இப்பொழுது என் கரங்களின் மீது இருப்பதைப் போன்று அவ்வளவு தெளிவாகக் காணக்கூடியவிதத்தில் அவர் இருக்கிறார்.

உம்முடைய வார்த்தையின்படியே, 53-1204, பத்தி எண் 65

தேவன் அடையாளங்களையும் அற்புதங்களையும் நடப்பித்து, அவருடைய ஆவியைக் கொண்டு பூமியினூடாக அசைவாடிக் கொண்டிருக்கிறார். என்னுடைய நண்பர்களே, இங்கே கவனியுங்கள்; உங்களைப் பயமுறுத்தவோ அல்லது உங்களைத் தாக்கவோ நான் விரும்பவில்லை, ஆனால் சத்தியத்தையே உங்களிடம் கூற விரும்புகிறேன். நீங்கள் ஏற்கனவே சம்பவித்த ஒரு காரியத்தை இனி சம்பவிக்க வேண்டும் என்று எதிர்நோக்கியிருக்கிறீர்கள். சம்பவிக்க வேண்டிய அடுத்த காரியம் என்னவென்றால், கர்த்தருடைய வருகைதான். அது சரியாக உங்கள் தலைக்கு மேலாகப் போய் விட்டது. நீங்களோ அதை அறியவில்லை. நீங்கள் ஜீவித்துக் கொண்டிருக்கும் இந்நாளை நினைவுகூருங்கள். நீங்கள் கேட்டுக் கொண்டிருப்பவைகளுக்கு உங்கள் கவனத்தைச் செலுத்துங்கள். தூக்கத்தை விட்டு விழித்துக் கொள்ளுங்கள்.

ஐயன்மீர், நாங்கள் இயேசுவைக் காண விரும்புகிறோம், 57-1211, பத்தி எண் 27

நீங்கள் ஏதோவொன்றை எதிர்நோக்கிக் கொண்டிருக்கிறீர்கள் (நான் ஒருக்கால் இப்பிரசங்க பீடத்தில் மீண்டும் ஒருபோதும் இல்லாமல் இருக்கலாம்), உங்கள் அருகிலேயே கடந்து சென்று கொண்டிருக்கிற ஏதோவொன்றை நீங்கள் எதிர்நோக்கிக் கொண்டிருக்கிறீர்கள், நீங்களோ அதை அடையாளம் கண்டுகொள்ளவில்லை. அது கடந்து போய் விட்ட பிறகு, அவர்கள் வந்து இதை உற்று கவனித்து, ‘இது ஏன் சம்பவித்தது? இந்த எழுப்புதல் எங்கு போய் விட்டது? எப்போது இது சம்பவித்தது?’ என்று கூறுகிறார்கள். அப்போது அது மிகவும் தொலைதூரத்திற்குக் கடந்து போய் விடுகிறது.

இந்தக் கன்மலையைப் பார்த்து பேசு, 57-1215, பத்தி எண் 40

நான் இதைக் கூறட்டும்: இங்கு ஏற்கனவே சம்பவித்து விட்ட ஏதோவொன்றை நீங்கள் எதிர்நோக்கிக் கொண்டிருக்கிறீர்கள்; அது உங்களைத் தாண்டிப் போய்க் கொண்டிருக்கிறது, அப்படியிருந்தும் நீங்கள் அதை அறியவில்லை. நீங்களோ வருங்காலத்துக்கு அதைப் பொருத்த முயற்சிக்கிறீர்கள். எலியா மரிக்கும் மட்டுமாக, எலியா எலியாவாயிருந்தான் என்பதை அவர்கள் சிறிதளவே அறிந்திருந்தனர். எலிசா போகும் வரை, அவன் யாராயிருந்தான் என்பதை அவர்கள் சிறிதளவே அறிந்திருந்தனர். யோவானும் யாராயிருந்தான் என்பதை அவர்கள் கொஞ்சமே அறிந்திருந்தனர்; அவன் தான் அம்மனிதன் என்பதை அந்த சீஷர்கள் கூட அறிந்திருக்கவில்லை. அவர்கள் கூட இயேசுவிடம், ‘எலியா முதலில் வர வேண்டுமென்று வேதவாக்கியம் ஏன் கூறுகிறது?’ என்று கேட்டனர்.

அவரோ, ‘அவன் ஏற்கனவே வந்தாயிற்று, நீங்களோ அவனை அறிந்து கொள்ளவில்லை’ என்றார்.

தேவனிடத்தில் விசுவாசம் உள்ளவர்களாயிருங்கள், 58-0105, பத்தி எண் 40

நீங்கள் ஒன்றை வருங்காலத்தில் நிகழப்போவதாக எதிர்நோக்கியிருக்கிறீர்கள், அது உங்கள் தலைக்கு மேலாகக் கடந்து போகப் போகிறதோ என்று பயப்படுகிறேன், எல்லா காலங்களிலும் அவ்விதமே சம்பவித்தது. நான் இப்போது கூறின இந்த வார்த்தையோடு கடந்து போகும்படியாக ஒரு கருத்தை நான் இப்பொழுது உங்களிடம் கூறட்டும். எல்லா காலங்களிலும் அவ்விதமாகவே சம்பவித்தது என்பதை நீங்கள் உணருகிறீர்களா?

மரியாளின் விசுவாசம், 59-0409, பத்தி எண் 48

இன்றைய சபையோடும் அது எவ்வளவு உண்மையாக உள்ளது. தேவன் தம்மால் கூடுமான வரையில் சபைக்கு முன்பாக ஒவ்வொரு வகையான வரத்தையும் கொண்டு அசைத்துக் கொண்டிருந்தார், அப்பொழுதும் அவர்கள் உட்கார்ந்து கொண்டு, உற்றுப்பார்த்து, வேறு ஏதோவொன்றிற்காக எதிர்நோக்கியிருக்கிறார்கள்.

தென்தேசத்து இராஜஸ்திரீ, 60-1127 E, பத்தி எண் 71

அவர் பூமியில் இருந்தபோது என்னவாயிருந்தார்? தீர்க்கதரிசியாக இருந்தார். அவர் ஒரு தீர்க்கதரிசி என்று ஜனங்கள் எவ்விதம் அறிந்து கொண்டனர்? அவர் மேசியாவின் அடையாளத்தைச் செய்தார், அவர் ஒரு தீர்க்கதரிசியாக இருந்தார். ஓ, கர்த்தருடைய நாமத்திற்கு ஸ்தோத்திரம். அவர்கள் எவ்விதம் அவரைத் தவற விட்டனர்? அதற்குக் காரணம் என்வென்றால், அவர்கள் வேறு ஏதோவொன்றிற்காக எதிர்நோக்கிக் கொண்டிருந்தனர்.

இயேசு கிறிஸ்துவைப் பற்றிய வெளிப்படுத்துதல், 60-1204 M, பத்தி எண் 198

இப்பொழுது, நீங்கள் எழுதிக் கொண்டிருக்கிற உங்கள் குறிப்புகளோடு இதையும் எழுதி வைத்துக் கொள்ளுங்கள் (பாருங்கள், பாருங்கள்?), மனிதன் எதை பெரியதும் மகத்தானதுமாக அழைக்கிறானோ, அதை தேவன் மூடத்தனம் என்று அழைக்கிறார். மனிதன் மூடத்தனம் என்று அழைப்பதை, தேவன் மகத்தானது என்று அழைக்கிறார். அதை மறந்து போக வேண்டாம் (புரிகிறதா?); அதை மறந்து விடாதீர்கள். வரப்போகிற வருடங்கள் முழுவதும் அது உங்களுக்கு உதவியாயிருக்கும், ஏனென்றால் எல்லா நேரங்களிலும் நாம் மகத்தான ஏதோவொன்றிற்காக எதிர்நோக்கிக் கொண்டிருக்கிறோம். மேலும் எல்லா நேரங்களிலும் மகத்தானவைகளைப் பெற்றுக்கொள்ளுகிறோம், ஆனால் உலகத்தின் ஜனங்கள் அதை அறிந்து கொள்வதில்லை. நோவாவின் காலத்திலும் அவர்கள் அதை அறிந்து கொள்ளவில்லை; யோவானின் நாட்களிலும், இயேசுவின் நாட்களிலும், அப்போஸ்தலர்களின் நாட்களிலும், ஐரினேயஸின் நாட்களிலும், அந்த நாட்கள் எதிலும் அதை அவர்கள் அறிந்து கொள்ளவில்லை; அவர்கள் ஒருபோதும் அதை அறிந்து கொள்ளவில்லை.

வெளிப்படுத்தின விசேஷம் – 4ம் அதிகாரம், பாகம் 2, 61-0101, பத்தி எண் 76

பிரமிடின் தலைக்கல் அதன் உச்சியில் வைப்பதற்கு ஏறக்குறைய ஆயத்தமாகி விட்டது. சபையானது பரிபூரணமாகிக் கொண்டிருந்து, அதனுடைய கடைசி அடையாளத்தைக் கண்டு கொண்டிருக்கிறது. கர்த்தாவே, ஜனங்கள் விழித்துக் கொண்டு, அவர்கள் ஏதோவொன்றிற்காக அதோ அங்கே வருங்காலத்தில் எதிர்நோக்கியிருக்கிறார்கள் என்று உணர்ந்து கொள்ளட்டும், அது சரியாக அவர்களுடைய மூக்கின் கீழாக சம்பவித்துக் கொண்டிருக்கிறது, அவர்களோ அதை உணர்ந்து கொள்ளவில்லை. அவர்கள் அதை நம்பும்படி பிசாசினால் செய்யக் கூடுமானால், கர்த்தாவே, அவன் அவர்களுக்கு சவுக்கடியை பெற்றுக்கொடுப்பவனாக இருக்கிறான்.

ஆபிரகாமும் அவனுக்குப் பிறகு அவனுடைய சந்ததியும், 61-0416, பத்தி எண் 99

இதைக் கவனியுங்கள்: கர்த்தருடைய நாமத்தினாலே, நீங்கள் மகத்தான எதையும் ஒருபோதும் காண மாட்டீர்கள். நீங்கள் மகத்தான ஏதோவொன்றை எதிர்நோக்கிக் கொண்டிருக்கிறீர்கள் என்று எனக்குத் தெரியும், ஆனால் கவனியுங்கள். நீங்கள் உங்கள் கண்ணை... நீங்கள் தவறான பாதையில் இருக்கிறீர்கள்.

வெளிப்படுத்தின விசேஷம் புத்தகத்தின் முதல் மூன்று அதிகாரங்களை வாசித்துப் பாருங்கள். அங்கே புறஜாதி சபைக்கு அதிகமாக வாக்குத்தத்தம் பண்ணப்பட்டிருக்கவில்லை. அது உண்மை. நீங்கள் வாசித்துக் கொண்டிருக்கும் அக்காரியங்கள், சபையானது போன பிறகு இஸ்ரவேலரிடத்தில் வருகிறது. எனவே சகோதரனே, கவனமாயிரு. அது சரியாக உங்களுக்கு மேலாக கடந்து போகிறது, நீங்களோ அதை அறியவில்லை.

தேவன் ஒரு அருளப்பட்ட வழியை உடையவராயிருக்கிறார், 62-0728, பத்தி எண் 80

நம்முடைய சபை பெற்றுள்ள நிலையை நான் எண்ணிப்பார்க்கிறேன். அவர் வேதத்தில் வாக்குத்ததம் பண்ணியுள்ள ஒவ்வொரு வரத்தையும் நமக்கு முன்பாக அசைத்துக் கொண்டிருக்கிறார், நாமோ இன்னும் வானத்தைப் பார்த்துக் கொண்டு, வேறு ஏதோவொன்றிற்காக எதிர்பார்த்துக் கொண்டிருக்கிறோம். அது சபையின் ஆவிக்குரிய நிலையைக் காட்டுகிறது, அவர்கள் ஜீவித்துக் கொண்டிருக்கிற மணி வேளையைக் காணத் தவறிவிட்டனர். அவர்கள் ஏதோவொரு உணர்ச்சிவசப்படுதலை அல்லது ஏதோவொன்றை எதிர்நோக்கிக் கொண்டிருக்கிறார்கள்... வருங்காலத்தில் ஏதோவொன்றை எதிர்பார்த்துக் கொண்டிருக்கிறார்கள். மனிதன் என்றுமே அதைத்தான் செய்து கொண்டிருக்கிறான்; அவன் எப்போதுமே தேவன் செய்துள்ளவைகளுக்காக அவரை ஸ்தோத்தரிக்கிறான், அவர் செய்யப்போகிறவைகளுக்காக எதிர்பார்த்துக் கொண்டிருக்கிறான், ஆனால் அவர் செய்து கொண்டிருக்கிறவைகளையோ புறக்கணித்து விடுகிறான். நாம் ஜீவித்துக் கொண்டிருக்கும் இம்மணி வேளையையோ நீங்கள் காணத் தவறிவிடுகிறீர்கள்!

ஐயன்மீர், நாங்கள் இயேசுவைக் காண விரும்புகறோம், 64-0304, பத்தி எண் 51

எரிகின்ற முட்செடியிலிருந்த அந்த அதே ஒளியானது, தேவனிடமிருந்து வந்திருந்த அதே ஒளியானது திரும்பவும் தேவனிடத்தில் போய் விட்டது.

இன்றோ அதே அற்புதங்களையும், அதே அதிசயங்களையும், அதே அடையாளங்களையும் செய்கிற அதே ஒளியினுடைய ஓர் படத்தை நம் மத்தியில் நாம் கொண்டிருக்கிறோம், இருப்பினும் நாம் வேறு ஏதோவொன்றிற்காக எதிர்நோக்கிக் கொண்டிருக்கிறோம்.

நோக்கிப்பார், 63-0428, பத்தி எண் 249, 250

சபையே, நீங்கள் அதைக் காண்கிறீர்களா? (சபையோர், ‘ஆமென்’ என்கின்றனர் – ஆசிரியர்.) மனுஷகுமாரன் - ஏலோகிம் - சில நிமிடங்கள் அங்கு வெளிப்பட்டார். அடுத்த நாள் காலையில் சோதோம் எரிந்து போனது. (எப்பொழுது?) சூரியன் மீண்டும் உதயமாவதற்கு முன்பு.

எனவே இனி எந்த ஸ்தாபனமும் விடப்பட முடியாது, இப்பொழுது நடந்து கொண்டிருப்பதைக் காட்டிலும் முன்னேற்றம் எதுவும் இருக்க முடியாது. ஏனெனில் மீண்டும் காலை உதயமாவதற்கு முன்பு அவள் எரிந்து விடுவாள். நாடு பூராவும் எழுப்புதல் முடிந்துவிட்டது. இனி எழுப்புதல் இராது. பெரிய மகத்தான எழுப்புதல்களை (big sweeping revivals) இனி இந்நாடு ஒருபோதும் பெறாது.

கிறிஸ்து தமது சொந்த வார்த்தையில் வெளிப்படுகின்றார், 65-0822 M, பத்தி எண் 155

இப்பொழுது, கடைசி நாட்களில் மறுபடியுமாக மனுஷகுமாரன் அதே விதமான குழுவுக்கு, ஆபிரகாமின் ராஜரீக சந்ததிக்கு, அக்கினி விழுவதற்கு சற்று முன்பு, வெளிப்படுவார் என்று இயேசு இங்கு வாக்களித்துள்ளார். அதற்கு பின்பு சபையானது சாட்சிகள் எவரையும் பெறவில்லை – ஆபிரகாமும் அவனைச் சேர்ந்தவர்களும் பெறவில்லை – என்பதை ஞாபகம் கொள்ளுங்கள். அதன் பின்பு அவர்கள் எதிர்பார்த்திருந்த வாக்குத்தத்தம் பண்ணப்பட்ட குமாரன் நேரடியாக கொண்டு வரப்பட்டான். சபையும் அவ்வாறே வாக்குத்தத்தம் பண்ணப்பட்ட குமாரனை எதிர்நோக்கியுள்ளது. இந்த ஊழியத்தின் நாட்களுக்கு பிறகு அவர் வருவார். அவர் வானங்களில் வெளிப்படுவார்.

நான் கேள்விப்பட்டேன், இப்பொழுதோ காண்கிறேன், நவம்பர் 27, 1965 மாலை, பத்தி எண் 113

மூன்று என்பது பரிபூரணமாகும். ‘லோத்தின் நாட்களில் நடந்தது போல’ என்று முன்னுரைத்துள்ளது போன்று, ஊழியமானது மனுஷர்கள் மத்தியில் இயற்கையான பிரகாரமாக கிறிஸ்துவை மீண்டும் கொண்டு வரும்போது (ழ்ங்ல்ழ்ர்க்ன்ஸ்ரீங்க்), ஊழியமானது அதன் பரிபூரணத்தை அடையும்.

இப்பொழுது காவலிலுள்ள ஆத்துமாக்கள், 63-1110 M, பத்தி எண் 348

நாம் அறிந்துள்ளபடி, இக்காலத்தில் மிக மிகச் சில பேரே எடுத்துக் கொள்ளப்படுவார்கள். அநேக ஜனங்கள் மகத்தான முன்னேற்றத்தையும், ஊற்றப்படுதலையும், மற்றும் காரியங்களையும் எதிர்பார்த்துக் கொண்டிருக்கிறார்கள். சற்று நினைவுகூருங்கள்; அதை உங்கள் வேதாகமங்களில் குறித்து வைத்துக் கொள்ளுங்கள்: அதை நீங்கள் காண மாட்டீர்கள். அது கர்த்தர் உரைக்கிறதாவது. புரிகிறதா? நீங்கள் அதைக் காண மாட்டீர்கள்.

யேகோவா யீரே, 61-0209, பத்தி எண் 9

சன்செட் மலையில் சம்பவித்தது என்ன? தேவன் தம்முடைய வார்த்தையை உறுதிப்படுத்திக் கொண்டிருக்கிறார். இந்த சத்தங்கள் எல்லாமும் அதைக்குறித்து தான். கவனியுங்கள், அது தேவன் தம்முடைய வாக்குத்தத்தம் பண்ணப்பட்ட வார்த்தையை - ‘ஏழாம் தூதனுடைய சத்தத்தின் நாட்களிலே, தேவ இரகசியம் நிறைவேறும்’ என்ற வெளிப்படுத்தல் 10:1 முதல் 7 வசனங்களை மீண்டும் நிறைவேற்றிக் கொண்டிருத்தலாகும். வெளிப்படுத்தின விசேஷம் 10ம் அதிகாரம் 1 முதல் 7 முடிய உள்ள வசனங்களின் மறைக்கப்பட்ட இரகசியங்கள் கடைசி சபைக்காலத்தின் கடைசி செய்தியாகும். ‘மனுஷகுமாரனுடைய நாளில் வெளிப்படும்’ என்று லூக்கா 17ம் அதிகாரம் 30ம் வசனத்தில் கூறப்பட்டுள்ளது இக்காலத்தில் மிகச்சரியாக நிறைவேறுகிறது.

மலையின் மேலுள்ள கவர்ச்சி என்ன, 65-0725 E, பத்தி எண் 148

அது மிகவும் எளிமையாக உள்ளது, அதனால் தான் ஞானிகள் எப்பொழுதுமே அதைக் காணத் தவறி விடுகிறார்கள். அது மிகவும் எளிமையாய் உள்ளது, அது அவர்களைக் குழப்பமடையச் செய்கிறது. தேவன் சரியாக இங்கேயே இருக்கும் போது, அவர்கள் அங்கே வெளியே போகும் வழியிலுள்ள ஒரு தேவனுக்காக காத்திருந்தார்கள். புரிகிறதா? அது சரியாக இங்கேயே இப்பொழுதே அவர்களோடு இருக்கும் போது, அவர்கள் தூரத்திலுள்ள ஏதோவொன்றிற்காக எதிர்நோக்கிக் கொண்டிருக்கிறார்கள்: கிறிஸ்து மரித்தோரிலிருந்து உயிர்த்தெழுந்து, நேற்றும் இன்றும் என்றும் மாறாதவராயிருக்கிறார்.

அது ஏன் மேய்ப்பர்களாக இருக்க வேண்டியிருந்தது, 64-1221, பத்தி எண் 78

சுவிசேஷத்தின் ஒரு ஊழியக்காரனாக, மணவாட்டி போவதைத் தவிர ஒரு காரியமாவது மீதியாக விடப்பட்டுள்ளது என்பதை என்னால் காண முடியவில்லை. அவர்கள் என்ன சம்பவித்தது என்பதை அறியும் முன்பே மணவாட்டி எடுத்துக் கொள்ளப்பட வேண்டியிருக்கிறது. அவர்கள் கட்டப்பட்டு சிதறடிக்கப்பட்டார்கள்... நான் எதைக் குறிப்பிடுகிறேன் என்றால், அவர்கள் சிதறடிக்கப்பட்டு, குருடாக்கப்பட்டு, இப்பொழுது ஒன்று கூட்டப்பட்டு விட்டார்கள். என்ன மீதியாக விடப்பட்டுள்ளது? மணவாட்டி பாதையை விட்டு எடுத்துக் கொள்ளப்பட வேண்டும். மணவாட்டி போவதற்காகத்தான் காத்துக் கொண்டிருக்கிறோம், எனவே வெளிப்படுத்தின விசேஷம் 11ம் அதிகாரத்திலுள்ள அவர்களுடைய தீர்க்கதரிசிகள், அவர்கள் என்ன செய்துள்ளார்கள் என்பதை அவர்கள் அறியும்படி செய்ய, எக்காளப் பண்டிகைக்காக அவர்களுக்கு அழைப்பு விடுக்க முடியும்.

உன் நாளையும் அதன் செய்தியையும் அடையாளம் கண்டு கொள்ளுதல், 64-0726 M, பத்தி எண் 66

நாம் எங்கேயிருக்கிறோம், நண்பர்களே, நாம் எங்கேயிருக்கிறோம்? இப்பொழுது பாதையை விட்டு வெளியே செல்ல சற்றே காத்திருக்கிறோம், எனவே வெளிப்படுத்தின விசேஷம் 11ம் அதிகாரம் ... யூதர்கள் அறிந்து கொள்ள செய்ய முடியும்; அது சரியே, எடுத்துக்கொள்ளப்படுதல் வருகிறது.

பரலோக மணவாளன் பூமிக்குரிய மணவாட்டியின் வருங்கால இருப்பிடம், 64-0802, பத்தி எண் 458

எனவே இக்காலையில் ஜெபிக்கப்படுவதற்காக இங்கிருக்கும் உங்களிடம் நான் ஒன்றைக் கூறட்டும். இந்த சாட்சிகளைப் பார்க்கும் போது, அவைகள் உண்மையா இல்லையா என்று தேவனே சாட்சி கொடுக்கிறார். அது சரியே. நீங்கள் மகத்தான காரியங்களை எதிர்நோக்கிக் கொண்டிருக்கிறீர்கள். நீங்கள் இங்கிருக்கும் மகத்தான பெரிய ஏதோவொன்றை நோக்கிப்பார்க்க முயற்சித்துக் கொண்டிருக்கிறீர்கள், அப்பெரிய காரியம் சரியாக உங்களுக்குப் பக்கத்தில் இருக்கும் போதே நீங்கள் அவ்வண்ணமாகச் செய்கிறீர்கள். அது உண்மை.

இருதயத்திலிருந்து விசுவாசியுங்கள், 57-0623, பத்தி எண் 64

நான் எந்த மகத்தான எழுப்புதலையும் எதிர்நோக்கியிருக்கவில்லை. அதைக் குறித்த காரியம் என்னவெனில், எழுப்புதல் வந்து போய் விட்டது, நீங்களோ அதை அறியவில்லை. அது எப்பொழுதுமே அவ்வாறு தான் இருந்து வந்துள்ளது. நீங்கள் ஏதோவொன்றிற்காக எதிர்நோக்கியிருக்கிறீர்கள், சாத்தான், ‘இங்கே மகத்தானது இருக் கப்போகிறது, இங்கே மகத்தானது இருக்கப் போகிறது’ என்று தொடர்ந்து கூறிக்கொண்டிருப்பான். மேலும் அது சரியாக உங்கள் பக்கத்தில் கடந்து செல்லும். யோவான் ஸ்நானன் பூமியில் வந்திருந்த போது, நீதிமான்கள் கூட அவனை அடையாளம் கண்டுகொள்ளவில்லையே? சீஷர்கள், ‘எலியா எப்போது வருவார்?’ என்று கேட்கவில்லையா?

அவரோ, ‘அவன் ஏற்கனவே வந்தாயிற்று, நீங்களோ அதை அறியவில்லை’ என்றார்.

தீவிரமாய் வந்து அங்கே ஓடித்தப்பித்துக் கொள், 58-0202, பத்தி எண் 12

நான் உங்களிடம் சற்று பேசட்டும். அது அப்படியே தொடர்ந்து என் இருதயத்தினூடாக பாய்ந்து கொண்டும், என் இருதயம் முழுவதுமாக அசைந்து போய்க் கொண்டும் இருக்கிறது. நான் அதை சொல்லியாக வேண்டும். நீங்கள் ஒரு மகத்தான நாளை எதிர்நோக்கிக் கொண்டிருக்கிறீர்கள், ஆனால் இதுவே உங்களுடைய கடைசியான காரியமாக உள்ளது. இதுவே கடைசி அழைப்பு. இப்பொழுது, நீங்கள் அதை ஒரு புத்தகத்தில் எழுதிவைத்து, இப்பொழுது சம்பவிக்கிறதை நீங்கள் காண்பதைக் காட்டிலும் பெரிதான எந்த காரியமும் சம்பவிப்பதை நீங்கள் எப்பொழுதாவது காண்கிறீர்களா என்று பாருங்கள். சற்று ஞாபகம் கொள்ளுங்கள்; நீங்கள் அதை வேறு எங்கேயோ பொருத்த முயற்சி செய்கிறீர்கள். புறஜாதிகளாகிய நீங்கள் ஒரு குறுகிய எழுப்புதலையே முடிவில் கொண்டிருக்கிறீர்கள். அது ஏறக்குறைய முடிந்து விட்டது.

உம்முடைய காருணியங்கள், 58-0228, பத்தி எண் 75

இப்பொழுது, இன்றிரவு கிறிஸ்து இங்கு பிரசன்னமாயிருக்கிறார். நீங்கள் ஒன்றை வருங்காலத்தில் நிகழப்போவதாக எதிர்நோக்கியிருக்கிறீர்கள், அது உங்கள் தலைக்கு மேலாகக் கடந்து போகப் போகிறதோ என்று பயப்படுகிறேன், எல்லா காலங்களிலும் அவ்விதமே சம்பவித்தது. நான் இப்போது கூறின இந்த வார்த்தையோடு புறப்பட்டு போகும்படியாக ஒரு கருத்தை நான் இப்பொழுது உங்களிடம் கூறட்டும். எல்லா காலங்களிலும் அவ்விதமாகவே சம்பவித்தது என்பதை நீங்கள் உணருகிறீர்களா?

மரியாளின் விசுவாசம், 59-0409, பத்தி எண் 48

~~~~~~~~~~~~~